Here is a page extracted from Wikipedia that may contain CSS, HTML, and a lot of unformatted text.

Title: Juan Maluquer de Motes
Content: Juan Maluquer de Motes i Nicolau, naixito de Barcelona (Barcelona, Catalunya) en 1915 y muerto en Artesa de Segre (Leida, Catalunya) en 1988, estió un arqueologo y prehistoriador catalán, con importants treballos en a Prehistoria y a Historia antiga d'a peninsula iberica.

Anyadas de formación 
Juan Maluquer de Motes estudeó Filosofía y Letras (branca d'Historia) en 1931-1936 en a Universidat de Barcelona, a on estió alumno de mayestros como Pere Bosch Gimpera u Lluís Pericot i García.

Vida profesional 
En 1939, en rematar a Guerra Civil espanyola, dentró en a Universidat de Barcelona, pa treballar con o catedratico impuesto por o nuevo rechimen franquista, Martín Almagro Basch. En 1949 ganó a catedra de Prehistoria d'a Universidat de Salamanca, ta esdevenir en 1958 catedratico d'Arqueolochía en a Universidat de Barcelona. En chubilar-se Lluís Pericot i García, en 1969, esdevenió catedratico de Prehistoria en ista mesma Universidat dica a suya propia chubilación en 1985.

En istas anyadas establió cuantas revistas cientificas sobre as suyas arias tematicas de treballo, y estió amás decán d'a Facultat de Filosofía y Letras.

Antiparte, fació treballos de campo en muitos chacimientos arqueolochicos, como os chacimientos d'Alto de la Cruz (en Corz, Navarra), Puig de Sant Andreu (Ullastret, Catalunya), Molí de l'Espígol (Tornabous, Catalunya), La Palma (Tortosa, Catalunya), Santa Bàrbara (Mianes, en Vinallop, Tortosa) u Cancho Roano (Zalamea de la Serena, Extremadura).

Arqueologos de Catalunya
Licenciaus en Filosofía y Letras
Muertos en Artesa de Segre
Naixius de Barcelona
Prehistoriadors de Catalunya
1915 (naixencias)
1988 (muertes)